hvorfor skal din tand rodbehandles?
huller i tænderne (caries) er den hyppigste årsag til, at din tand skal rodbehandles. derfor er det vigtigt, at du møder op til de regelmæssige tandeftersyn, så du mindsker risikoen for en potentiel rodbetændelse.

hvis du går rundt med et ubehandlet hul i tanden, opstår der med tiden en infektion i tandens nerve, da bakterierne trænger ind i tandens nerve.

nerven i tanden forsynes med næringsstoffer fra blodkar, som kommer ind igennem tanden ved rodspidsen. betændelse i tandnerven lukker for blodforsyningen og de nødvendige næringsstoffer. det betyder, at tandnerven henfalder og dør.

en rodbehandling renser inde i selve tanden og i tandkanalerne, og tandlægen fjerner derfor alt nervevævet inde i tanden.